stanford-oval/wikipedia huggingface dataset:
קיראן מזומדאר-שאו
ביוגרפיה > ביוקון ביוכימיקלס

באותה עת מזומדאר פגשה את לסלי אוצ'ינקלוס (Leslie Auchincloss) המייסדת של "ביוקון ביוכימיקלס" (Biocon Biochemicals Limited) מאירלנד. החברה ייצרה אנזימים לשימוש בתעשיית הבירה, אריזות המזון והטקסטיל ואוצ'ינקלוס חיפשה שותף בהודו שיעזור להקים חברה בת הודית שתספק את Papain . מזומדאר הסכימה לקבל על עצמה את התפקיד.
ביוגרפיה > ביוקון ביוכימיקלס > ההתחלה באנזימים

מזומדאר נסעה לאירלנד, כדי ללמוד את הנושא ועם חזרתה להודו, בשנת 1978 היא הקימה את "ביוקון - הודו (Biocon India) במוסך של ביתה השכור, עם הון ראשוני של 10,000 רופי . על אף שהיה מדובר במיזם משותף, החוקים ההודיים הגבילו את הבעלות הזרה ל-30% בלבד מהחברה, כלומר 70% מהחברה היו שייכים למזומדאר.
העובד הראשון שלה היה מכונאי מוסך בדימוס והציוד המדעי כלל רק ספקטרופוטומטר. היא התמודדה עם האתגרים הטכנולוגיים על אף התשתית הגרועה בסביבה: חשמל לא רציף, מים באיכות גרועה, קושי לשמור על סטריליות והיעדר עובדים בעלי כישורים מדעיים מתקדמים.
הפרויקטים הראשוניים של החברה היו מיצוי של פפאין מפפאיה שמשמש לריכוך בשר ואיסינגלאס (אנ') - קולגן שממקורו בדגים ומשמש להבהרת בירה. תוך שנה מיום היווסדה הצליחה החברה לייצא את מוצריה לארצות הברית ולאירופה. מזומדאר השתמשה ברווחים לרכישת נכס בן 20 דונם לבניית המפעל.
ביוגרפיה > ביוקון ביוכימיקלס > התרחבות לביו-פרמצבטיקה

מזומדאר הובילה את ההתפתחות של Biocon מחברה לייצור אנזימים תעשייתיים לחברה ביו-פרמצבטית עם מגוון של מוצרים והתמקדות מחקרית בסוכרת, אונקולוגיה ומחלות אוטו-אימוניות.
בשנים הבאות היא הקימה שתי חברות בנות:
בשנת 1994 את "סינג'ין" (Syngene) למחקר ופיתוח.
בשנת 2000 את קליניג'ין (Clinigene) לניסויים מחקריים קליניים ופיתוח של תרופות גנריות וחדשות כאחד.
מאוחר יותר, קליניג'ין מוזגה עם סינג'ין וזו הונפקה בבורסה בהודו.
ביוגרפיה > ביוקון ביוכימיקלס > ביסוס עצמאות

בשנת 1989 רכשה חברת יוניליוור את "ביוקון ביוכימיקלס" האירלנדית והיא סייעה לביוקון ההודית לבסס שיטות עבודה ומערכות איכות מקובלות גלובליות.
ב-1997 מכרה יוניליוור את חטיבת הכימיקלים, ובכלל זה גם את ביוקון ל"אימפריאל כימיקל תעשיות" (Imperial Chemical Industries - ICI).
בשנת 1998 ארוסה של קיראן מזומדאר, הסקוטי ג'ון שאו, גייס אישית 2 מיליון דולר כדי לקנות את מניות ביוקון מ-ICI.
בני הזוג נישאו ב-1998, וג'ון שו עזב את עסקיו והצטרף לביוקון. בשנת 2001 הוא התמנה לסגן היו"ר של ביוקון.
ב-2004 הונפקה חברת ביוקון ולאור ההצלחה בביקוש המניות, יום המסחר הראשון שלה נסגר בשווי שוק של 1.11 מיליארד דולר.
הפילוסופיה העסקית של מזומדאר - שאו הייתה: "חדשנות במחיר סביר" ("affordable innovation") כדי לענות על הצורך בתרופות גנריות במדינות מתפתחות והם חיפשו הזדמנויות לפיתוח טכניקות חסכוניות ותרופות חלופיות, בעלויות נמוכות, אך באיכות גבוהה.
בשנת 2001 פג תוקף הפטנט של התרופה להורדת הכולסטרול lovastatin וביוקון התרחבה והחלה לעסוק גם בייצור סטטינים (תרופות הנלחמות בכולסטרול).
כחלק מהאסטרטגיה שלה, ביוקון ממשיכה להתרחב לתחומים חדשים, גם בייצור וגם בתחומי המחקר הכוללים כיום תחומים, כמו: סרטן, סוכרת, מחלות אוטו-אימוניות ועוד. תרופות ביו-פרמצבטיקה שפותחו על ידי החברה כוללות אינסולין, נוגדן חד שבטי לסרטן הראש והצוואר ותרופה ביולוגית לפסוריאזיס. ביוקון היא יצרנית האינסולין הגדולה באסיה, ויש לה את המתקנים הגדולים ביותר לייצור נוגדנים מבוססי זילוף (perfusion-based antibody).
ביוגרפיה > ביוקון ביוכימיקלס > נתונים

נכון לשנת 2014,
ביוקון מפנה כ-10% מהכנסותיה למחקר ופיתוח.
ביוקון הגישה מעל 950 בקשות לפטנט על בסיס פעילות המחקר שלה.
מאזומדאר-שאו מעורבת באופן פעיל ברכישות, שותפויות ורישוי בתחומי התרופות והביו-פרמצבטיקה.
פעילות פילנתרופית

בשנת 2004, מאזומדאר-שאו הקימה את "קרן ביוקון" לאחריות חברתית תאגידית. הקרן מתמקדת בבריאות, חינוך ותשתיות, במיוחד באזורים כפריים החסרים מתקני בריאות.
מזומדאר-שאו אינה אוהבת את המונח "פילנתרופיה", מונח שלעיתים קרובות מסייע לתיקונים זמניים במקום לטפל בשורש הבעיה. היא מעדיפה את המונח "קפיטליזם חומל" ("compassionate capitalist"), מתוך הנחה שמודלים עסקיים המיושמים כהלכה עשויים לספק בסיס מתמשך להתקדמות חברתית בת קיימא: ”חדשנות ומסחר הם כלים חזקים ליצירת קידמה חברתית כפי שהם משמשים להנעת קידמה טכנולוגית. כאשר הם משמשים לקידום חברתית, היישום יותר זול, הרבה יותר אנשים מרוויחים וההשפעה ממושכת יותר”. ב-2015, היא הצטרפה ל"התחייבות הנתינה" והבטיחה שלפחות מחצית מעושרה יוקדש לפילנתרופיה.
פעילות פילנתרופית > בריאות

קרן ביוקון מעורבת במספר רב של תוכניות הסברה לבריאות וחינוך כדי להועיל לשכבות החלשות מבחינה כלכלית בחברה ההודית:
מרפאות אזוריות המציעות טיפול קליני, תרופות גנריות ובדיקות בסיסיות למי שלא יכול להרשות לעצמו.
מרפאות קבועות בכפרים מרוחקים.
הגעת רופאים מבתי חולים, כדי לשפר את הגילוי המוקדם של סרטן כולל הכשרת נשים צעירות כעובדות בריאות בקהילה, שימוש בסמארטפונים כדי לשלוח תמונות של נגעים חשודים לאונקולוגים במרכז הסרטן.
קמפיינים לבריאות הציבור כמו: חינוך לגילוי מוקדם של מחלות לב וכלי דם..
פעילות פילנתרופית > חינוך

בשיתוף פעולה עם גופים נוספים הקרן תומכת בפיתוח ושימוש בספר לימוד בסיסי במתמטיקה. (הוצג בבתי ספר בקנדה בשנת 2006).
הקרן מימנה תוכנית מחקר רב שנתית בתחום ניהול חדשנות בבית הספר ההודי לעסקים בשנת 2009.
פעילות פילנתרופית > תשתיות

מזומדאר-שאו מפנה תשומת לב לצורך בשיפור התשתיות של הודו,  ובכלל זה נושאים כמו ממשל יעיל, יצירת מקומות עבודה וביטחון תזונה, מים ובריאות.
בנגלור נקראת כיום "סביבת העבודה העירונית הטובה ביותר בהודו". "פארק ביוקון", שנבנה ב-2005, הוא קמפוס בן 90 דונם עם חמשת אלפים עובדים (אולם מחוץ לעיר המפותחת, התשתיות עדיין גרועות.
פרסים והוקרה > פרסים בינלאומיים

מזומדאר-שאו זכתה במספר פרסים בינלאומיים, כמו:
2014: מדליית הזהב של אות'מר (אנ') על תרומות יוצאות דופן להתקדמות המדע והכימיה.
2009: פרס ניקיי - אסיה (אנ').
2007: פרס "יוזמת Veuve Clicquot לפיתוח כלכלי לאסיה".
2002: פרס ארנסט אנד יאנג ליזם השנה למדעי החיים והבריאות.
2002: הכרה כ"חלוץ הטכנולוגיה" על ידי הפורום הכלכלי העולמי.
2015: פרס האקדמיה לעסקים בינלאומיים (AIB) - "המנהל הבינלאומי של השנה".
2019: נבחרה כחברה באקדמיה הלאומית להנדסה של ארצות הברית (NAE) על פיתוח תרופות ביו-פרמצבטיות במחיר סביר ותעשיית הביוטכנולוגיה בהודו.
פרסים והוקרה > פרסים הודיים

עבודתה במגזר הביוטכנולוגיה זיכתה אותה בפרסים לאומיים רבים, כמו:
1989: "Padma Shri" (ממשלת הודו).
2002: פרס "Karnataka Rajyotsava"".
2004: פרס ה-Economic Times בהוד: "אשת העסקים של השנה".
2005: "Padma Bhushan" (מממשלת הודו). פרס לשכת המסחר ההודית למפעל חיים. ו"פרס המנהיגות התאגידית" מטעם קרן הודית אמריקאית.
2006: פרס "איש העסקים של השנה" של ה-Indian Merchants' Chamber Diamond Jubilee Endowment Trust.
2009: פרס פסגת המנהיגות הפרמצבטית בתחום: "היזם הדינמי" של השנה.
2012: "האישה ההודית הגלובלית של השנה".
2022: "פרס מפעל חיים 2022" על תרומתה למדע ולטכנולוגיה.
פרסים והוקרה > תארים של כבוד

2004: מזומדאר-שאו קיבלה תואר דוקטור לשם כבוד מ:
2004: אוניברסיטת באלרט, כהוקרה על תרומתה לביוטכנולוגיה.
2007: תוארי דוקטור לשם כבוד מאוניברסיטאות אברטאי, דנדי.
2008: אוניברסיטת גלאזגו, אוניברסיטת Heriot-Watt, 2012: אוניברסיטת קולג' קורק באירלנד ( 2012).
2013: אוניברסיטת Davangere בהודו, כהוקרה על תרומתה בתחום הביוטכנולוגיה.
חיים אישיים

קיראן מזומדאר שאו הייתה נשואה לג'ון שאו שנפטר ב-24 באוקטובר 2022.
משה דוד אשכנזי

ערך זה עוסק ברב ואדמו"ר טולצ'ובה. אם התכוונתם למשמעות אחרת, ראו .
| --- | --- |
אין תמונה חופשית
 מקום קבורה:  בית הקברות היהודי העתיק בצפת 
 פטירה:  1856 
 מדינה:  האימפריה העות'מאנית 
 תקופת הפעילות:  ?–1856 
 
רבי משה דוד אשכנזי (1780; ה'תקל"ד - 1856; י"ח בתמוז ה'תרט"ז) רב ואדמו"ר בטולצ'ובה.
תולדות חייו

נולד בעיר רוזדול בגליציה, לרבי אשר אנשיל אשכנזי, שהיה נצר לרבי שלום שכנא מלובלין, הש"ך, הט"ז, החכם צבי, התוספות יום-טוב ועוד.
אין ידוע הרבה אודות ימי חורפו, אך בהגיעו לגיל עשרים ותשע התקבל לכהן ברבנות בעיר טולצ'ובה בצפון הונגריה.
עלייתו לארץ ישראל

בשנת ה'תר"ג כשהגיע לגיל שבעים עלה לארץ ישראל והתיישב בצפת, שם התקבל לאב"ד קהילות האשכנזים. ביתו שבנה בצפת קיים עד היום ברחוב אלקבץ, ונמצא בחזקת "מוסדות צאנז" בעיר.
נפטר בי"ח תמוז תרט"ז, ונטמן בבית העלמין העתיק בצפת.
ילדיו

ר' יואל אשכנזי מזלאטשוב בעמח"ס שו"ת מהר"י אשכנזי
ר' מרדכי אשכנזי אב"ד פיסטין וראב"ד סטאניסלאוו
ר' שלמה אשכנזי אב"ד באקשעוויץ, מנוחתו כבוד בירושלים
רחל אשת רבי יקותיאל יהודה טייטלבוים ה"ייטב לב" מסיגוט
חתנו ר' יוסף יואל דייטש מטארנופול בעמח"ס יד יוסף
ספריו

הרב משה דוד אשכנזי, תולדות אדם - חידושים על הש"ס, באתר היברובוקס
הרב משה דוד אשכנזי, באר שבע - על התורה, באתר היברובוקס
שלושת המוסקטרים: מיליידי

| --- | --- |

כרזת הסרט הרשמית
 מבוסס על:  "שלושת המוסקטרים" מאת אלכסנדר דיומא האב
 בימוי:  מרטין בורבולון 
 הופק בידי:  דימיטרי ראסם
 תסריט:  מתייה דלפורט אלכסנדר דה לה פטלייר
 שחקנים ראשיים:  פרנסואה סיביל אווה גרין ונסן קאסל רומן דוריס פיו מרמיי לינה קודריי ג'ייקוב פורצ'ן-לויד לואי גארל ויקי קרייפס אריק רוף
 מוזיקה:  גיום רוס 
 צילום:  Nicolas Bolduc 
 מדינה:  צרפת צרפת
 חברת הפקה:  Pathé Constantin Film DeAPlaneta
 חברה מפיצה:  פורום הונגריה, פאתה 
 הקרנת בכורה:  13 בדצמבר 2023
 שפת הסרט:  צרפתית
 סוגה:  הרפתקאות פעולה דרמה תקופתית
 תקציב:  כ-30,000,000 יורו
 סרט קודם:  "שלושת המוסקטרים: ד'ארטניאן"
 אתר רשמי
 דף הסרט ב־IMDb
 
שלושת המוסקטרים: מיליידי (בצרפתית: Les Trois Mousquetaires: Milady) הוא סרט הרפתקאות-פעולה צרפתי וחלקו השני של דואולוגיה, המבוימת על ידי הבמאי מרטין בורבולון עם תסריט מאת מתייה דלפורט ואלכסנדר דה לה פטלייר, המבוססת על "שלושת המוסקטרים" מאת אלכסנדר דיומא האב.
הסרט עלה לאקרנים בצרפת ב-13 בדצמבר 2023.
תקציר העלילה

לאחר שקונסטנס נחטפת לנגד עיניו, נאלץ ד'ארטניאן לשתף פעולה עם מיילדי דה וינטר, אויבתו המסתורית והמניפולטיבית. בעוד המלך נופל יותר ויותר תחת שליטתו של הקרדינל רישלייה, ד'ארטניאן והמוסקטרים הם המעוז האחרון המגן על צרפת מפני הכאוס; אך כשהארבעה נשאבים למזימה שמאיימת לגרור את המדינה לתוהו מוחלט ולחשוף סוד נורא מהעבר שיסכן את חברותם, הגורל מציב בפניהם בחירה איומה.
צוות השחקנים והדמויות

פרנסואה סיביל – ד'ארטניאן
אווה גרין – מיליידי דה וינטר
ונסן קאסל – אתוס
רומן דוריס – אראמיס
פיו מרמיי – פורתוס
לינה קודריי – קונסטנס בונסייה
ג'ייקוב פורצ'ן-לויד – הדוכס מבאקינגהאם
לואי גארל – לואי השלושה עשר, מלך צרפת
ויקי קרייפס – המלכה אן מאוסטריה
אריק רוף – הקרדינל רישלייה
פטריק מיל – הרוזן דה שאלה
מארק ברבה – הרוזן דה טראוזוויל
ראלף אמוסו – חניבעל
ז'וליאן פריסון – גאסטון, דוכס אורליאן
דומיניק ולאדי
הפקה > פיתוח

ב-12 בדצמבר 2020, פורסם לראשונה על פיתוח דואולוגיה שתבוסס על ספרו של אלכסנדר דיומא האב, "שלושת המוסקטרים". על פי הדיווח, נודע שהדואולוגיה תבוים על ידי הבמאי מרטין בורבולון. לעומת הסרט הראשון, שעתיד להתמקד בדמותו של ד'ארטניאן, הסרט השני עתיד להתמקד בדמותה של מיליידי דה וינטר. ב-11 בפברואר 2021, הוכרז רשמית בחלק מכלי התקשורת האמריקאיים על הפקת שני הסרטים.
הפקה > כתיבה

כמו התסריט לסרט הראשון, גם התסריט לסרט השני נכתב על ידי צמד התסריטאים הצרפתים מתייה דלפורט ואלכסנדר דה לה פטלייר. בדצמבר 2020, המפיק דמיטרי ראסם אישר בחשבון הטוויטר הפרטי שלו שכתיבת התסריטים הושלמו.
בריאיון ל"וראייטי", בו דלפורט ודה לה פטלייר דיברו על תהליך כתיבת התסריטים, הצמד אמר כי מטרתם הייתה "לתעל את רוחו של דיומא... אך גם עם דיאלוגים ראויים לכתיבתו של סיראנו." הצמד תיאר את תדהמתם מלגלות "עד כמה הדמויות והתמות ביצירתו של דיומא הן מודרניות, בכל הנוגע לאלימות בחברה, לשוויון זכויות הנשים ומקומן בחברה ולמלחמות הדת".
הפקה > ליהוק

עם ההכרזה על הפקת הדואולוגיה, אושר שצוות השחקנים של הסרט הראשון – פרנסואה סיביל, אווה גרין, ונסן קאסל, רומן דוריס, פיו מרמיי, לואי גארל, ויקי קרייפס, לינה קודריי ואוליבר ג'קסון-כהן – יופיע גם בסרט השני. עם תחילת צילומי הסרט הראשון באוגוסט 2021, נודע כי ג'ייקוב פורצ'ן-לויד יחליף את ג'קסון-כהן בגילום דמותו של הדוכס מבאקינגהאם, וכי את דמותו של הקרדינל רישלייה יגלם השחקן אריק רוף.
הפקה > צילומים

צילומי הסרט הראשון החלו ב-16 באוגוסט 2021 בסן-מלו ואיל-דה-פראנס, ואיתם החלו צילומי הסרט השני במקביל בשיטת גב-אל-גב, עד ל-3 ביוני 2022. במקור, צילומי הסרט התעתדו להתחיל ב-13 בספטמבר 2021.
הפצה

ב-23 בנובמבר 2021, נמסר רשמית כי הסרט עתיד לעלות לאקרנים ב-13 בדצמבר 2023.
עתיד

ב-11 באוגוסט 2021, ראסם חשף בתגובה לציוץ בטוויטר כי אם הדואולוגיה תצליח בקופות, האולפנים אכן ישקלו את הפקתם של סרטי המשך נוספים על בסיס הרומנים "אחרי עשרים שנה" ו"הוויקונט דה בראז'לון", המשלימים את סאגת "שלושת המוסקטרים".
בנוסף, נמסר כי סדרת טלוויזיה העתידה להתמקד בדמותו של חניבעל בגילומו של ראלף אמוסו, נמצאת כעת בתהליכי פיתוח.
ביולי 2024, הודיע המפיק דמיטרי ראסם שבכוונת צוות ההפקה לעבד למסך את הספר אחרי עשרים שנה כסרט המשך. יציאתו לאקרנים מתוכננת לשנת 2027.
ההוביט: קרב חמשת הצבאות

| --- | --- |

כרזת הסרט בישראל
 מבוסס על:  ספרו של ג'.ר.ר. טולקין "ההוביט"
 בימוי:  פיטר ג'קסון
 הופק בידי:  פיטר ג'קסון   פראן וולש   קארולין קאנינגאהם
 תסריט:  פראן וולש   פיליפה בוינס   גיירמו דל טורו   פיטר ג'קסון   לפי ספרו של:   ג'.ר.ר. טולקין
 עריכה:  ג'אבז אולסן
 שחקנים ראשיים:  מרטין פרימן   ריצ'רד ארמיטאג'   לוק אוונס  איאן מקלן   סטיבן פריי   לי פייס   ג'יימס נסביט   בנדיקט קמברבאץ'   הוגו ויבינג   כריסטופר לי   קייט בלאנשט   אורלנדו בלום
 מדבבים:  די בראדלי בייקר 
 מוזיקה:  הווארד שור
 צילום:  אנדרו לסני
 מדינה:  ניו זילנד ניו זילנד ארצות הברית ארצות הברית
 חברת הפקה:  ניו ליין סינמה  MGM   סרטי WingNut
 חברה מפיצה:  האחים וורנר   ניו ליין סינמה
 שיטת הפצה:  DVD, IMAX 3D, High Frame Rate, 35 mm film, בלו-ריי, Blu-ray 3D, וידאו על פי דרישה 
 הקרנת בכורה:  ארצות הברית 17 בדצמבר 2014 ישראל 18 בדצמבר 2014 הממלכה המאוחדת 1 בדצמבר 2014 (בכורת לונדון)
 משך הקרנה:  144 דקות (גרסה קולנועית)   164 דקות (גרסה מורחבת)
 שפת הסרט:  אנגלית
 סוגה:  סרט הרפתקאות, סרט פעולה, סרט פנטזיה, סרט המבוסס על יצירה ספרותית 
 מקום התרחשות:  הארץ התיכונה 
 תקציב:  250 מיליון דולר
 הכנסות:  956 מיליון דולר (14 במרץ 2015)
 הכנסות באתר מוג'ו:   hobbit3
 פרסים:  פרס הסרט המרגש של פסטיבל הסרטים של הארטלנד   הועמד לפרס אוסקר בקטגוריית עריכת הסאונד הטובה ביותר פרס סאטורן כסרט הפנטזיה הטוב ביותר
 סרט קודם:  ההוביט: מפלתו של סמאוג
 סרט הבא:  שר הטבעות: אחוות הטבעת
 סרטים בסדרה:  ההוביט
 תרגום לעברית:  על ידי אולפני אלרום
 www.thehobbit.com
 דף הסרט ב־IMDb
 
ההוביט: קרב חמשת הצבאות (באנגלית: The Hobbit: The Battle of the Five Armies) הוא סרט קולנוע ניו זילנדי־אמריקאי מסוגת פנטזיה והרפתקאות אפי משנת 2014 והסרט השלישי והחותם בזיכיון סרטי הפנטזיה מאת פיטר ג'קסון על פי ספרו של ג'.ר.ר. טולקין, "ההוביט" (1937), והוא סרט ההמשך לסרטים "ההוביט: מסע בלתי צפוי" ו"ההוביט: מפלתו של סמאוג", הסרט מהווה הקדמה לסרטי "שר הטבעות" ולעיבוד הקולנועי האחרון של ספרות טולקין, זאת לאחר שכריסטופר טולקין ופיטר ג'קסון הגיעו להסדר משפטי לפיו לא ייעשה כל עיבוד נוסף לספרי טולקין לאחר סרטי "ההוביט".
הסרט יצא לבכורה בבתי הקולנוע בארצות הברית ב־17 בדצמבר 2014 ועד מהרה הפך לסרט שובר קופות, כשכבר בסוף השבוע הראשון להקרנתו נצמד לראש טבלת שוברי הקופות והכניס למעלה מ־90 מיליון דולר בארצות הברית ובקנדה, לאחר שהוקרן במהלך השבוע ברחבי העולם וגרף בסך הכול בשבוע הבכורה, למעלה מ־200 מיליון דולר. סך הכול גרף הסרט כ־955 מיליון דולר מהכנסות ברחבי העולם והפך לאחד הסרטים המכניסים ביותר לשנת 2014. היה מועמד לפרס אוסקר על עריכת הסאונד הטובה ביותר ולפרס האקדמיה הבריטית לקולנוע בקטגוריית האפקטים הוויזואליים הטובים ביותר.
הסרט הצליח בקופות והכניס כ־956 מיליון דולר, ואף יצא לאקרנים ב־3D (תלת־ממד), IMAX, דו־ממד ו־HFR 3D.
רקע

תחילה, נקרא הסרט "ההוביט: לשם ובחזרה", ובכך שם הסרט היווה זיקה לספר שהותיר בילבו בגינס עבור אחיינו, פרודו בגינס: "לשם ובחזרה, סיפורו של הוביט", וכך גם נקרא הספר במקור "ההוביט, או לשם ובחזרה". ב־24 באפריל החליט היוצר פיטר ג'קסון לשנות את שמו ל"קרב חמשת הצבאות", אשר מתרחש בסרט בדומה לשאר סרטי הסדרה, הוא מתבסס באופן רופף על הספר והנספחים מתוך "שר הטבעות", הסרט עצמו מתבסס על החלק האחרון בספר "ההוביט".
אירוע הבכורה נערך בלונדון ב־1 בדצמבר 2014, על פי הסכם שנחתם בין האחים וורנר לניו ליין סינמה, לפיו אירועי הפרמיירה של שלושת סרטי "ההוביט" ייערכו בוולינגטון, לוס אנג'לס ולונדון, בהתאמה. בדומה לשני הסרטים הקודמים בסדרה, הוא צולם בטכנולוגיית צילום של 48 פריימים לשנייה.
הסרט מתמקד במאורעות שמתרחשים באזור ממלכת ארבור, לאחר שהגמדים העירו מרבצו את סמאוג הדרקון שיוצא להשמיד את עיר האגם ואנשיה, זאת על רקע התקרבותם של האורקים לקראת קרב חמשת הצבאות.
צוות השחקנים

| שחקן | דמות | דמות | תיאור הדמות |
| --- | --- | --- | --- |
| מרטין פרימן | בילבו בגינס | הצעיר | הוביט צעיר שיצא להרפתקאה עם שלושה עשר גמדים בראשות ת'ורין צינת־אלון ובליווי גנדאלף, כ"פורץ", על מנת לסייע להם להשיב לידיהם את ממלכתם. |
| איאן הולם | בילבו בגינס | הזקן | דודו של פרודו, עסוק בכתיבת ספר המתאר את הרפתקאותיו השונות ודמות המספר. |
| איאן מקלן | גנדאלף האפור | גנדאלף האפור | מיא טוב לב, אשר הגיע מארץ האלים בדמות קוסם זקן וחכם (אחד מבין חמשת האיסטרי). היוזם והמסייע לחבורת הגמדים במסעם אל ההר הבודד. |
| כריסטופר לי | סארומן הלבן | סארומן הלבן | המיא החזק ביותר, שבא מארץ האלים, בדמות קוסם ישיש וחכם (אחד מבין חמשת האיסטרי). עומד בראש המועצה הלבנה. |
| סילבסטר מקוי | רדגאסט החום | רדגאסט החום | מיא שבא מארץ האלים, בדמות קוסם ישיש וחכם (אחד מבין חמשת האיסטרי). מכונה "המטפל בחיות" בשל חיבתו אליהם ויכולתו לדבר בשפתם. חי ביער־אופל והראשון לגלות את תחיית סאורון בדמות "בעל האוב". |
| קייט בלאנשט | הגבירה גלדריאל | הגבירה גלדריאל | הנאווה והאדירה שבאלפים. מלכת יער לות'לוריין. חברת המועצה הלבנה. |
| לי פייס | ת'רנדויל | ת'רנדויל | מלך האלפים ואדון יער־אופל. |
| אורלנדו בלום | לגולאס ת'רנדוילין | לגולאס ת'רנדוילין | נסיך יער־אופל; בנו של ת'רנדויל. |
| אוונג'לין לילי | טאוריאל | טאוריאל | אלפית מיער־אופל, המצויה במשולש אהבה עם הגמד קילי ולגולאס. |
| הוגו ויבינג | האדון אלרונד | האדון אלרונד | חצי־אלף שבחר בחיי האלמוות (בשונה מאלרוס אחיו). שר ומנהיג האלפים הנעלים של ריוונדל, חבר המועצה הלבנה. |
| ריצ'רד ארמיטאג' | תורין צינת־אלון | תורין צינת־אלון | בנו של ת'ראיין, נכדו של ת'רור והטוען לכס מלכות ארבור, "בטן ההר". |
| גראהם מק'טאוויש | דוואלין | דוואלין | גמד־לוחם. |
| קן סטוט | באלין | באלין | גמד ונאמנו של ת'ורין. |
| איידן טרנר | קילי | קילי | גמד, דודנו של ת'ורין. מאוהב בטאוריאל. נרצח בידי בולג. |
| דין או'גורמן | פילי | פילי | גמד, דודנו של ת'ורין. נרצח בידי אזוג. |
| מארק הדלו | דורי | דורי | גמד. |
| ג'ד ברופי | נורי | נורי | גמד. |
| אדם בראון | אורי | אורי | גמד. |
| ג'ון קאלן | אוין | אוין | גמד. |
| פיטר המבלטון | גלוין | גלוין | גמד. אביו של גימלי. |
| ויליאם קירצ'ר | ביפור | ביפור | גמד. |
| ג'יימס נסביט | בופור | בופור | גמד. |
| סטיבן האנטר | בומבור | בומבור | גמד שמן למדי. |
| בילי קונולי | דיין השני, רגל־הפלדה | דיין השני, רגל־הפלדה | גמד. ממנהיגי צבא הגמדים שבאו מגבעות הברזל על מנת לסייע לת'ורין וחבורתו בקרב חמשת הצבאות. |
| מנו בנט | אזוג | אזוג | "האורק החיוור". מנהיג האורקים, ומי שצד אחר תורין צינת־אלון וחבורתו. |
| ג'ון טוי | בולג | בולג | בנו של אזוג |
| בנדיקט קאמברבאץ' | "בעל האוב" | "בעל האוב" | דמות מסתורית ואפלה אשר העלה מן המתים את המלך המכשף של אנגמר. |
| בנדיקט קאמברבאץ' | סמאוג | סמאוג | דרקון גדול אדום וענק וחזק במיוחד המסוגל לדבר. הוא בעל כנפיים עבות וענקיות וציפורניים גדולות כלהב שהגיע מצפון הארץ התיכונה והשתלט על ההר הבודד ועל אוצרות הזהב שבו ומאיים על עיר הגמדים ארבור. סמאוג הוא הנבל הראשי של הסרט ושל טרילוגיית סרטי "ההוביט" ולצד סמאוג, בעל האוב המתגלה כסאורון שכלל וכלל אינו משתף פעולה עם הדרקון אבל נחשב לנבל תומך כמו אזוג ובולג. |
| מייקל פרסברנדט | ביאורן | ביאורן | משנה עור, הוא יכול להחליף את צורת גופו החיצונית לצורת חייה, ובדרך כלל הופך מגבר לדוב. נלחם בקרב חמשת הצבאות. |
| לוק אוונס | בארד הקשת | בארד הקשת | מאנשי אסגארות'. קטל את הדרקון סמאוג. |
הפקה, הפצה ושיווק

הפקת סרטי הטרילוגיה כולה נעשתה בלוח זמנים מאוד מקוצר והם הופקו אחד אחרי השני, כאשר הצילומים החלו במאי 2012 והושלמו ביולי 2012. במרץ 2013 נעשו צילומי השלמה נוספים והצילומים עבור "ההוביט: מפלתו של סמאוג" ו"ההוביט: קרב חמשת הצבאות" הושלמו סופית ביולי 2013. הליכי פוסט־פרודקשן והעיבוד הממוחשב הושלמו ב־19 בנובמבר 2014.
כאמור, הסרט נקרא תחילה "ההוביט: לשם ובחזרה". באפריל 2014 פיטר ג'קסון הצהיר כי לאחר צפייה עם מפיקי אולפני האחים וורנר בגרסה לא־ערוכה של הסרט השלישי בסדרה, הוחלט לשנות את שם הסרט ולקרוא לו "ההוביט: קרב חמשת הצבאות". בכנס קומיקון 2014, שנערך ביולי 2014, נחשף הטיזר טריילר לסרט. כמו כן, פורסמו שתי כרזות רשמיות לסרט.
בדומה למה שאירע לשני הסרטים הקודמים בסדרה, עותק בגרסת DVDScreen כבר היה לנגיש להורדה פיראטית החל מתחילת ינואר 2015, מעט יותר מחודש לאחר עליית הסרט לאקרנים, מה שהפך אותו לסרט הראשון שהודלף באיכות סבירה לרשת בשנת 2015.
באוקטובר 2015 הסרט הוקרן בקולנוע שוב בגרסה המורחבת שלו באירוע שאורגן על ידי Fathom Events. גרסה זו כללה תוספות חדשות, טון אפל יותר וסיווג R בסך כולל של 20 דקות נוספות.
הפקה, הפצה ושיווק > מדיה ביתית

הגרסה הקולנועית של הסרט בבלו־ריי, בבלו־ריי 3D וב־DVD פורסמה במרץ 2015, כאשר באוקטובר 2015 יצאה המהדורה המורחבת.
מוזיקה

בהתאם לחוזה חתום, הווארד שור נטל חלק בהלחנת הפסקול, לאחר שכבר הלחין את הפסקול לסרטי "שר הטבעות" והסרטים הקודמים בסדרת "ההוביט". הפסקול לסרט מתחלק לשני חלקים וכולל את הגרסה התקנית והגרסה המיוחדת. הפסקול הוקלט בקונסרבטוריון של אוקלנד, באוקלנד שבניו זילנד בסיוע התזמורת הסימפונית של ניו זילנד.
את שיר הנושא "פרידה אחרונה" הלחין וביצע בילי בויד, שביצע גם אחד משירי הנושא ("קצה הלילה") ל"שר הטבעות: שיבת המלך".
מוזיקה > רשימת השירים > דיסק אחד

| מס' | שם | משך |
| --- | --- | --- |
| 1. | Fire and Water  | 5:57 |
| 2. | Shores of the Long Lake  | 4:01 |
| 3. | Beyond Sorrow and Grief  | 4:11 |
| 4. | Guardians of the Three  | 5:47 |
| 5. | The Ruins of Dale  | 3:39 |
| 6. | The Gathering of the Clouds  | 5:52 |
| 7. | Mithril  | 3:08 |
| 8. | Bred for War  | 3:19 |
| 9. | A Thief in the Night  | 4:14 |
| 10. | The Clouds Burst  | 4:12 |
| 11. | Battle for the Mountain  | 4:38 |
מוזיקה > רשימת השירים > דיסק שני

| The Darkest Hour> מס' | The Darkest Hour> שם | The Darkest Hour> משך | The Darkest Hour>  | The Darkest Hour>  | The Darkest Hour>  | The Darkest Hour>  | The Darkest Hour>  | The Darkest Hour>  | The Darkest Hour>  |
| --- | --- | --- | --- | --- | --- | --- | --- | --- | --- |
| 1. | The Hidden Valley  | 3:50 |  |  |  |  |  |  |  |
| 2. | Sons of Durin  | 4:23 |  |  |  |  |  |  |  |
| 3. | The Fallen  | 4:56 |  |  |  |  |  |  |  |
| 4. | Ravenhill  | 5:47 |  |  |  |  |  |  |  |
| 5. | To the Death  | 7:22 |  |  |  |  |  |  |  |
| 6. | Courage and Wisdom  | 5:09 |  |  |  |  |  |  |  |
| 7. | The Return Journey  | 4:16 |  |  |  |  |  |  |  |
| 8. | There and Back Again  | 4:19 |  |  |  |  |  |  |  |
| 9. | The Last Goodbye performed by Billy Boyd  | 4:05 |  |  |  |  |  |  |  |
| 10. | Ironfoot  | 6:11 |  |  |  |  |  |  |  |
| 11. | Dragon-Sickness  | 3:51 |  |  |  |  |  |  |  |
| 12. | Thrain  | 3:24 |  |  |  |  |  |  |  |
מועמדויות ופרסים

הסרט זכה בפרס הסרט המרגש ביותר בפסטיבל הסרטים בהארטלנד (Heartland Film Festival) והיה מועמד לפרס אוסקר על עריכת הסאונד הטובה ביותר ולפרס האקדמיה הבריטית לקולנוע בקטגוריית האפקטים הוויזואליים הטובים ביותר.
הסרט היה מועמד לפרס אמפייר בחסות מגזין הקולנוע אמפייר בקטגוריות הסרט הטוב ביותר, הבמאי הטוב ביותר, השחקן הטוב ביותר לריצ'רד ארמיטייג' וסרט המדע הבדיוני/פנטזיה הטוב ביותר.
הסרט גם היה מועמד לפרס סאטורן בשבע קטגוריות שונות:התסריט הטוב, סרט הפנטזיה הטוב ביותר, שחקן המשנה ושחקנית המשנה, המוזיקה הטובה ביותר, האיפור והאפקטים הוויזואליים הטובים ביותר וזכה בשניים מהם: סרט הפנטזיה הטוב ביותר ושחקן המשנה הטוב ביותר.
ביאורים

↑  זה נראה בפלשבאק
הערות שוליים

↑  "ההוביט: עכשיו, סופית - טרילוגיה
↑  הוכרזו שמות הסרטים בסדרת "ההוביט"
↑  The Hobbit: The Battle of the Five Armies, בוקס אופיס מוג'ו
↑  HFR -‏ High Frame Rate היא שיטה שמבטיחה קצב תחלופה של 48 פריימים בשנייה לעומת 24 פריימים כמקובל, מה שמעניק תנועה חלקה וריאליסטית יותר לסרט.
↑  Peter Jackson retitles Hobbit Finale, מתוך אתר Deadline,‏ 24 באפריל 2014
↑  No Welly premiere for second Hobbit film
↑  ‘Hobbit: DOS’ world premiere to be heard in Dolby Atmos, nobody is surprised
↑  אורלנדו בלום מבוגר בשנתיים מהשחקן לי פייס, שמגלם את אביו בסרט.
↑  דמותה של טאוריאל היא דמות מקורית, פרי מוחם של התסריטאים, והיא אינה מופיעה כלל בספרות טולקין. התסריטאים נטלו חירות ספרותית על מנת להצדיק את השתתפותה של אוונג'לין לילי בסרט ולייצר סביבה קו עלילה ייחודי.
1 2  אורון שמיר, עכבר העיר, איך מתכוננים בעולם לסיום של ההוביט?, באתר הארץ, 14 בדצמבר 2014
| --- | --- |
בקרת זהויות :  NLI: 987010360466905171  LCCN: no2014168126   WorldCat (עם LCCN): no2014-168126 
צוות השחקנים, הבמאי והמפיקה באירוע הצגת הסרט בקומיקון סן דייגו, יולי 2014